open-index/open-wikipedia-markdown huggingface dataset:
Tarna-väikehüüp

**Tarna-väikehüüp** (*Botaurus involucris*) on haigurlaste sugukonda kuuluv linnuliik.

## Välimus
Tarna-väikehüüp on 28–33 cm pikk. Kaalub 73–104 g.

Sulestik on peamiselt helepruun. Pealael on must pikitriip. Mustad triibud on ka tiibade ülapoolel ja seljal. Alapoolel on valged triibud. Nokk on kollakaspruun, nokaots on tumedam, nokatüvik roosakas. Jalad on rohekaskollased. Silmad on kollased. Sarnaneb välimuselt ameerika väikehüübiga, kuid ameerika väikehüübi selg ja pealagi on üleni mustad ning tiival on hele laik.

Põhja pool elavad tarna-väikehüübid on lõunapoolsetest väiksemad. Leidub ka linde, kes nende kahe suuruse vahepealsed.

Udusulis poegade ülapool on helepruun, alapool hallikas.

## Levik
Põhjapoolne levila ulatub Põhja-Colombiast Surinameni, lõunapoolne Lõuna-Boliiviast Kesk-Argentinani. Neid on kohatud ka Peruus, Ecuadoris ja Kirde-Brasiilias.

Elavad aladel, kus kasvavad tarnad ja kõrge rohi, roostikes, troopilistes padurates ning riisipõldudel. Argentinas pesitsevad kuni 3500 m kõrgusel merepinnast.

## Toitumine
Toituvad väikestest kaladest, koorikloomadest ja putukatest.

Toituvad üksi või paarides. Mõnikord toituvad ka öösel.

## Pesitsemine
Pesitsevad üksikult. Pilliroost või loalistest ehitatud pesa asub 30–60 cm kõrgusel vee kohal.

Trinidadil pesitsevad juulist oktoobrini, Argentinas oktoobrist detsembrini. Kurnas on kolm rohekaskollast muna mõõtmetega 31–33 × 24–26 mm.

## Viited

## Välislingid
Lutikariisikas

**Lutikariisikas** (*Lactarius serifluus*) on pilvikuliste sugukonda riisika perekonda kuuluv seeneliik.

Seen kasvab tammede all ja on maheda maitsega.

## Välislingid
*
Lillakas riisikas

**Lillakas riisikas** (*Lactarius violascens*) on pilvikuliste sugukonda riisika perekonda kuuluv seeneliik.

Seen kasvab tammede all.

## Välislingid
*
Gaspara Stampa

**Gaspara Stampa** (1523 Padua – 23. aprill 1554 Veneetsia) oli itaalia renessansi hinnatuim luuletajanna.

Gaspara isa oli kulla- ja kalliskivikaupmees, kes suri, kui Gaspara oli 8-aastane. Ema kolis koos lastega Veneetsiasse, kus Gaspara sai hariduse kirjanduses, muusikas ja maalimises. Ta armus krahv Collaltino di Collaltosse, kellele pühendas enamiku oma 311 säilinud luuletusest. 1551. aastal nende suhe katkes. Tema tervis halvenes 1553. aastal ja järgmisel aastal ta suri kõrges palavikus.

Tema luulekogu "Rime di Madonna Gaspara Stampa" ilmus postuumselt oktoobris 1554 Veneetsias.

### Luulenäide
#### Sonett "La mia vita è un mar" (Minu elu on nagu meri)

La mia vita è un mar: l'acqua è 'l mio pianto,

i venti sono l'aure de' sospiri,
la speranza è la nave, i miei desiri
la vela e i remi, che la caccian tanto.

La tramontana mia è il lume santo
de' miei duo chiari, due stellanti iri,
a' quai convien ch'ancor lontana i' miri
senza timon, senza nocchier a canto.

Le perigliose e sùbite tempeste
son le teme e le fredde gelosie,
al dipartirsi tarde, al venir preste.

Bonacce non vi son, perché dal die
che voi, conte, da me lontan vi feste,
partîr con voi l'ore serene mie. 

## Viited
Christoph Schönborn

**Christoph Schönborn** (sündinud 22. jaanuaril 1945 Watislawis Sudeedimaal) on Austria vaimulik ja teoloog. Ta oli aastatel 1995–2025 Viini peapiiskop; ta on kardinal.

Ta sündis aastal 1945 Watislawis Sudeedimaal (praeguse haldusjaotuse järele Vlastislavis Litoměřice ringkonnas Ústí maakonnas Tšehhis. Aastal 1945 deporteeriti ta koos ema ja vennaga Tšehhoslovakkiast. Neil õnnestus ümber asuda sugulaste juurde Breiteneichi Horni ringkonnas Alam-Austria liidumaale. Seal ühines nendega ka briti sõjavangist vabanenud isa.

Pärast keskkooli lõpetamist aastal 1963 astus ta dominiiklaste ordu ja veetis oma noviitsiaadi Warburgis (Westfalenis). Ta õppis filosoofiat ja katoliku teoloogiat Walberbergis Kölni lähedal, Viinis ja Pariisis ning pühitseti preestriks 27. detsembril 1970 Viini dominiiklaste kirikus peapiiskop Franz Königi poolt.

Aastast 1971 õppis ta Pariisi Katoliku Instituudis (*Institut Catholique de Paris*) teoloogiadoktorina, lõpetades doktorikraadi 1974. aastal dissertatsiooniga pealkirjaga "L'Icône du Christ. Fondements théologiques" ("Kristuse ikoon. Teoloogilised alused"). Dissertatsiooni kallal töötamise ajal õppis ta aastatel 1972–1973 Regensburgi ülikoolis Joseph Ratzingeri käe all.

Aastatel 1973–1975 teenis ta koos Egon Kapellariga Grazis üliõpilaskaplanina, seejärel Fribourgi ülikoolis Šveitsis dogmaatilise teoloogia dotsendina. Aastast 1978 oli ta idakiriku teoloogia dotsent ja aastatel 1981–1991 dogmaatilise teoloogia professor.
Steve Purcell

**Steven Ross Purcell** (sündinud 30. juulil 1961) on Ameerika Ühendriikide näitleja.

## Välislingid
*
Ameerika väikehüüp

**Ameerika väikehüüp** (*Botaurus exilis*) on haigurlaste sugukonda kuuluv linnuliik.

## Välimus
Ameerika väikehüüp on 28–36 cm pikk. Kaalub 73–95 g. Emaslind on suurem kui isaslind.

Sulestik on peamiselt helepruun. Isaslinnu pealagi, selg ja saba on mustad roheka läikega, emaslinnul pruunid. Alapool on valge. Kurgualune on valge pruunide triipudega. Tiival on hele laik. Nokk on kollane, valjasriba on roheline. Silmad on erekollased või oranžid. Jalad on eest rohelised ja tagant kollased.

Noorlinnud sarnanevad täiskasvanud emaslindudega, kuid nende pealagi ja selg on heledamad ning triibud kaelal ja rinnal on pruunimad.

Udusulis poegade pea, kael ja selg on helepruunid, alapool on valge. Nokk on roosa, nokaots must. Jalad on roosad. Silmad on valged.

Sarnaneb välimuselt tarna-väikehüübiga, kuid tarna-väikehüübil on pealael peenike must triip, selg on triibuline ja tiivad on heledamad.

## Alamliigid ja levik
Liigil on kuus alamliiki:
**B. e. bogotensis* (Chapman, 1914) – Colombias
**B. e. erythromelas* (Vieillot, 1817) – Panamast Põhja-Boliivia ja Põhja-Argentinani
**B. e. exilis* (Gmelin, 1789) – Ida-Kanadas ning USA ida- ja edelaosas
**B. e. limoncochae* (Norton, 1965) – Ida-Ecuadoris
**B. e. peruvianus* (Bond, 1955) – Lääne-Peruus
**B. e. pullus* (van Rossem, 1930) – Loode-Mehhikos

Elavad jõgede ja järvede ääres, padurates ning soodes. Alamliike *pullus* ja *erythromelas* võib kohata ka mangroovides.

## Toitumine
Toituvad peamiselt väikestest kaladest, aga ka veeputukatest, limustest, koorikloomadest, kaanidest, konnadest, kullestest, karihiirtest ja hiirtest. Vahel söövad teiste lindude mune ja poegi.

Toitu otsides kõnnivad aeglaselt või seisavad paigal. Tavaliselt toituvad üksi.

## Pesitsemine
Pesitsevad üksikult või väikestes kolooniates. Isaslind ehitab pesa okstest või rohtsetest vartest. Pesa on 15–20 cm lai ja asub kuni 1 m kõrgusel vee kohal.

Levila põhjaosas pesitsevad maist augustini, Colombias veebruarist märtsini. Põhjapoolsed linnud munevad 4–5 muna, lõunas 2–3. Muna on 31 mm pikk ja 24 mm lai. Mune haub peamiselt emaslind 17–20 päeva. Pojad saavad lennuvõimeliseks 3,5 nädala vanuselt.

## Looduslikud vaenlased
Ameerika väikehüübi mune ja poegi söövad mingid, maod, pesukarud, kilpkonnad, varesed ja röövlinnud.

## Viited

## Välislingid
Tabori suur ooperimaja

**Tabori suur ooperimaja** (inglise keeles *Tabor Grand Opera House*) oli hõbeda kaevandamise magnaadi Horace Tabori ja tema esimese abikaasa Augusta Tabori finantseeringutega 1881. aastal Denveris avatud ooperiteater.

Ameerikalikult teise keisririigi stiilis valminud hoones toimusid ooperid ja teatrietendused, see oli kogunemiskohaks Colorado osariigi mitmekesisele ühiskonna koorekihile.

Linna moderniseerimise eestvedajad lasid aastakümneid kinomajana toiminud ehitise lammutada aastal 1964.

## Vaata ka
*Tabori ooperimaja

## Viited
Tabori ooperimaja

**Tabori ooperimaja** (inglise keeles *Tabor Opera House*) on 1879. aastal Horace Tabori eestvedamisel Leadville'is avatud ooperiteater.

## Vaata ka
*Tabori suur ooperimaja

## Viited
Burj ‘Azīzī

**Burj ‘Azīzī** (araabia برج عزيزي) on ehitusjärgus olev üüratukõrge pilvelõhkuja, mida tarindatakse Dubaisse.

## Vaata ka
*Burj Khalīfah

## Viited
Sõltumatu film

**Sõltumatu film**; ka **sõltumatu kino** või **''indie''-film**, (inglise keeles *independent film*) viitab professionaalsetele filmidele, mis valmivad täielikult või suures osas väljaspool suurte filmistuudiote süsteemi. Selliseid filme toodetakse ja levitatakse enamasti sõltumatute tootmisfirmade kaudu, kuigi mõnel juhul võivad nendega olla seotud ka suurstuudiote tütarettevõtted.

Sõltumatute filmide hulka kuuluvad lisaks mängufilmidele ka lühifilmid, dokumentaalfilmid ning sageli ka eksperimentaalfilmid, juhul kui need vastavad sõltumatu tootmise ja levitamise põhimõtetele. Sõltumatut filmi iseloomustab eelkõige väiksem eelarve, suurem loominguline vabadus ning sõltumatus stuudiopoolsest sisulistest ja formaatidest tulenevatest piirangutest.

Sõltumatu film eristub sageli oma sisulise ja stilistilise lähenemise poolest. Režissöörid ja loovtiimid kasutavad julgeid, ebatavalisi või isikupäraseid võtteid ja väljendusvahendeid, mis ei pruugi sobituda tavapärase kommertsfilmi ehk ''mainstream''-filmi raamidesse. Sõltumatu film annab tegijatele võimaluse käsitleda teemasid ja jutustada lugusid, mida suurstuudiod ärihuvide, sihtrühma ootuste või formaadinõuetest lähtuvalt sageli väldivad.

Tuntumad sõltumatu filmi festivalid ja auhinnad:
* Independent Spirit Awards (Ameerika Ühendriigid). Üks tähtsamaid sõltumatu filmi auhindu maailmas, mida jagatakse igal aastal päev enne Oscarite galat. Tunnustab sõltumatuid Ameerika ja rahvusvahelisi filme.
* Briti sõltumatu filmiauhind (BIFA) (Suurbritannia). Tunnustab parimaid Briti sõltumatuid filme ja filmitegijaid. Auhindu antakse välja alates 1998. aastast.
* Sundance'i filmifestival (USA). Maailma juhtiv sõltumatu filmifestival, kus jagatakse mitmeid auhindu, sealhulgas žürii- ja publikupreemiaid nii dokumentaal- kui mängufilmidele.
* Gotham Awards (USA). Keskendub sõltumatule Ameerika filmile, eriti noortele talentidele ja debüütfilmidele. Jagatakse New Yorgis.
* César – parima välismaise sõltumatu filmi auhind (Prantsusmaa). Prantsuse filmiakadeemia antav auhind, millega tunnustatakse väljapaistvaid rahvusvahelisi sõltumatuid filme.
* Locarno filmifestivali auhind – Kuldne Leopard (Šveits). Euroopa üks vanemaid ja mainekamaid filmifestivale, kus tõusevad esile tihti just sõltumatud ja kunstilised filmid.

## Viited
Vaskriisikas

**Vaskriisikas** (*Lactarius hysginus*) on pilvikuliste sugukonda riisika perekonda kuuluv seeneliik.

Seen on tumepunaka ringvöödilise kübara, kollakate eoslehekesete ja koobaslaikudega jalal. Kasvab leht- ja okasmetsades. 

Seen on söödav, kuid vanusest olenemata väga kibe.

## Välislingid
*
Loweomyces wynneae

***Loweomyces wynneae*** on klassi *[[Agaricomycetes]]* kuuluv kandseente liik.

Seent on Eestis leitud Abrukalt. Selle pealispind on oranž ja alakülg poorne.

## Välislingid
*
Puuna

**Puuna** on ökoregioon, mis on osa Andide mägiste rohumaade ja põõsastike bioomist. Seda leidub Lõuna-Ameerika Kesk-Andide kõrgmäestikus 3200–3400 m kõrgusel. Puunat peetakse üheks Peruu kaheksast looduslikust piirkonnast, kuid see ulatub lõunasse ka Tšiilisse, Boliiviasse ja Argentina loodeosasse.

Maailma Looduse Fond eristab kolme puuna ökoregiooni:

*NT1003 Kesk-Andide märg puuna (Boliivia, Peruu) – aastas on umbes 1000 mm sademeid ning seda katavad tavaliselt kõrrelised, millele lisanduvad samblikud, samblad ja sõnajalad. Märgadel aladel kasvavad tarnad ja kõrkjad. Umbes 10 000 aastat tagasi hävitati pilvepõõsaste metsad tõenäoliselt tulekahjude abil põllumajanduse ja karjatamise eesmärgil. Paljud alad on haritavad. See ulatub Peruu põhja-keskosast kagusse kuni Boliivia idapoolse Altiplanoni.

*NT1002 Kesk-Andide puuna (Boliivia, Peruu, Tšiili, Argentina) – Piirkond katab suurem osa Lõuna-Peruust ning seal domineerivad põõsastikud ja tihnik.

*NT1001 Kesk-Andide kuiv puuna (Loode-Argentina, Boliivia, Tšiili) – Peamiselt Kesk-Andide lõunaosas Boliivia läänepoolsete mäestike ääres. Põllumajandust on vähe.
Melissa Marcianopolisest

**Melissa Marcianopolisest** (28. veebruar 126  – 16. september 157) pühak.

## Elukäik
Melissa, vaga kristlane Brescia piirkonnast Itaalias, saadeti Antoninus Piuse valitsemisajal misjonärina Traakiasse. Seal, tagakiusaja Antiochose valitsemisajal, viis tema jutlus paljude paganate pöördumiseni, mis viis ta vangistamiseni. Tänu oma imelistele annetele hävitas ta Apolloni ja Heraklese ebajumalad, mis tekitas paganate seas skandaali ja äratas võimude viha. Keeldudes oma kristlikust usust loobumast, usaldati ta Antiochose naise ja mõjukate naiste rühma hoolde, kes üritasid asjatult veenda teda usust loobuma.

Katse veenda teda usust loobuma ebaõnnestus. Melissa pani vastu igasugusele survele ja tal õnnestus Antiochose naine ja teised paganliku ringkonna naised pöörata. Naine, keda süüdistati tema ebajumalakummardamisse meelitamises, pöördus samuti kristlusse. Koos hakkasid nad salaja evangeliseerima, seistes silmitsi pideva tagakiusamise ohuga.

Kui Antiochus sai teada oma naise pöördumisest, oli ta maruvihane ja käskis ta kohe hukata. Melissa ja kuberneri naine raiuti pea maha ning nende usutunnistus pitseeriti märtrisurmaga. Melissa astus surmale vastu vankumatu julgusega, otsekui teel auhiilgusesse, ja sai pühadele märtritele reserveeritud igavese krooni.

Mõne aja pärast sai Makedoonia kristlane nimega Acacius, kes oli teel kodumaale läbi Marcianopolise, teada, et püha Melissa pühad säilmed on endiselt matmata. Vagadusest ja innukusest ajendatuna pöördus ta kuberneri poole ja palus luba võtta pühaku keha endaga kaasa väärikaks matmiseks tema territooriumile. Antiochos, teadmata Acaciuse tegelikust kavatsusest, andis talle loa.

Acacius asetas püha Melissa säilmed ettevaatlikult kirstu ja asus kohe teele. Reisi ajal haigestus Melissa aga raskelt ja suri. Laev randus Lemnose saare neemel ja seal matsid tema kaaslased lahkunu soovil püha märtri säilmed. Acacius ise, kes oli üles näidanud nii palju armastust ja austust Kristuse märtrite vastu, maeti püha Melissa haua kõrvale.

Pühade Melissa ja Acaciuse mälestus elab kristlikus traditsioonis edasi kui ustavuse, apostliku kire ja vankumatu pühendumise eeskuju. Nende lugu ei esinda mitte ainult usu võitu tagakiusamise üle, vaid ka evangeeliumi tõe väge, mis on võimeline muutma südameid isegi Rooma impeeriumi paganlikes võimustruktuurides.
Ukraina välisminister

**Ukraina välisminister** (ukraina keeles Міністр закордонних справ) on Ukraina välisasjade eest vastutav minister ja välisministeeriumi juht. Välisministeeriumi ülesanded on riigi diplomaatiliste esinduste haldamine ja Ukraina välispoliitika elluviimine. Välisministri nimetab president.

Pärast Nõukogude Liidu võimu alt iseseisvumist aastal 1991 on Ukrainal olnud 14 välisministrit (2025. aasta seisuga kui mitte lugeda kohusetäitjaid). Kui Ukraina oli 2013. aastal Euroopa Julgeoleku- ja Koostööorganisatsiooni (OSCE) eesistujariik, oli välisminister Leonid Kožara OSCE esimees.

## Ukraina välisministrite loend
### Ukraina Rahvavabariik

### Ukraina Riik

### Ukraina Rahvavabariik (taastatud)

### Ukraina NSV (rahvakomissarid)

### Ukraina Rahvuslik Valitsus

### Ukraina NSV (sõjajärgne)

### Ministrid pärast iseseisvumist
Bhumjaithai Partei

**Bhumjaithai Partei** (**BJT**; tai keeles พรรคภูมิใจไทย (*Tai Uhkuse Partei*)) on Tai erakond. See on vaadetelt konservatiivne ja populistlik. Erakond asutati 5. novembril 2008 ehk umbes kuu aega enne seda kui Tai konstitutsioonikohus BJT *de facto* eelkäija Neutraalse Demokraatliku Partei (NDP) koos Rahva Võimu Partei (RVP) ja Tai Rahva Parteiga (TRP) likvideeris. Pärast eelmainitud erakondade likvideerimist liitusid endised NDP liikmed ja TRP Newini Sõprade Grupp BJT-ga.

Bhumjaithai populistlik programm on pärit Tai Rahva Partei ning selle eelkäija, Thaksin Shinawatra Thai Rak Thai Partei ideoloogiast. BJT suurim toetajaskond on Burirami provintsist.

## Vaata ka
* Neutraalne Demokraatlik Partei
* Newini Sõprade Grupp
* Tai erakondade loend

## Viited

## Välislingid
* Koduleht
Anutin Charnvirakul

**Anutin Charnvirakul** (tai keeles อนุทิน ชาญวีรกูล; sündinud 13. septembril 1966) on Tai ettevõtja, insener ja poliitik, alates 7. septembrist 2025 Tai peaminister. Ta juhib alates 2012. aastast Bhumjaithai Parteid. Ta on varem olnud asepeaminister (2019–2025), siseminister (2023–2025) ja tervishoiuminister (2019–2023). Charnvirakul kuulub parlamenti aastast 2019.

Charnvirakul sündis Bangkokis jõukas hiina päritolu peres. Ta õppis Ameerika Ühendriikides ja Tais: aastal 1989 lõpetas ta Hofstra Ülikooli bakalaureusekraadiga inseneerias ning aastal 1990 Thammasati Ülikooli magistrikraadiga ärijuhtimises. Ta asus tööle oma pereettevõttes Sino-Thai Engineering and Construction (STECON), mis on üks riigi suurimaid ehitusfirmasid. 1995. aastal sai temast STECON-i tegevdirektor. Ta juhtis mitmete suurte taristuprojektide elluviimist, näiteks ehitas STECON tema juhtimise ajal Bankoki suurima ning maailma suuruselt kümnenda lennujaama, Suvarnabhumi rahvusvahelise lennujaama.

1996. aastal läks ta poliitikasse ning liitus Thai Rak Thai Parteiga. Temast sai välisministri nõunik ning ta töötas asetervishoiuministri (2004 ja 2005–2005) ja asekaubandusministrina (2004). 2006. aastal Thai Rak Thai Partei keelati ning Anutinile määrati teiste seas 5-aastane poliitikas tegutsemise keeld. Aastani 2012 tegeles ta uuesti äriga, poliitikasse naasis ta mais 2012 kui liitus Bhumjaithai Parteiga, sama aasta sügisel sai temast isa Chaovarat Chanweerakuli mantlipärijana erakonna juht. Aastal 2019 valiti ta parlamenti ning temast sai Prayut Chan-o-cha valitsuse tervishoiuminister. Ta tegeles oma ametiajal koroonapandeemiaga võitlemisega ning aastal 2022 legaliseeris riigis kanepi tarvitamise. Anutinist sai aastal 2023 Srettha Thavisini valitsuse siseminister, ta jäi samadesse rollidesse ka Paetongtarn Shinawatra valitsusajal.

Juunis 2025 lekkis avalikuse ette lindistus peaminister Paetongtarn Shinawatra skandaalsest telefonikõnest endise Kambodža peaministri Hun Seniga ning Bhumjaithai Partei lahkus Paetongtarn Shinawatra koalitsioonivalitsusest, Anutin astus ministriametitest tagasi ning erakond läks opositsiooni. Augustis taandas Tai konstitutsioonikohus Shinawatra peaministriametist ning septembris sõlmis Anutin opositsioonilise Rahvaparteiga leppe: Rahvapartei toetas Anutini valimist peaministriks ning tema vähemusvalitsust, aga Anutin lubas parlamendi nelja kuu jooksul laiali saata ning korraldada erakorralised valimised. Lisaks lubas Anutin viia läbi põhiseadusreformi ning mitte moodustada enamusvalitsust. Anutin valiti Rahvapartei toel peaministriks 5. septembril, kaks päeva hiljem kinnitas selle kuningas Maha Vajiralongkorn.
Bell 206

**Bell 206** on helikopterimudel, mida tootis Ameerika Ühendriikide ettevõte Bell Helicopter Mirabelis Québecis Kanadas. Selle arendus algas nime Bell YOH-4 all, et osaleda Ameerika Ühendriikide maaväe konkursil, mida lõpuks võita ei õnnestunud. Bell Helicopter tegi mudelile muudatusi ning tõi selle turule viiekohalise üldotstarbelise kopterina Bell 206A JetRanger. Muudetud konstruktsioon sobis ka Ameerika Ühendriikide armeele, kes võttis selle kasutusele nimega Bell OH-58 Kiowa.

Bell 206-st toodeti ka seitsmekohaline mudel LongRanger ja seitsmekohaline ning kahemootoriline mudel TwinRanger. Rahvusvahelise Tsiviillennunduse Organisatsiooni plaanides on JetRanger ja LongRanger koodiga B06 ning TwinRanger B06T.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Endised kasutajad
* 
* 
* 
* 
* 
* 

## Vaata ka
* Bell 505 Jet Ranger X
* Bell 407
* Bell OH-58 Kiowa
* HESA Shahed 278
* HESA Shahed 285
* Eurocopter AS350 Écureuil
* Eurocopter EC120 Colibri
* Eurocopter H130
* Fairchild Hiller FH-1100
* MD Helicopters MD 500
* PZL SW-4 Puszczyk
* Robinson R66
* Ameerika Ühendriikide militaarõhukite loend

## Kirjandus
* 
*
*
*
*
Learjet 25

**Learjet 25** on eralennukimudel, mida tootis Ameerika Ühendriikide lennukitootja Learjet. See on kümnekohaline (2 meeskonnaliiget ja 8 reisijat) ning kahe mootoriga. Selle lühem mudel on Learjet 24.

## Kasutajad
* 
* 
* 
* 

### Endised kasutajad
* 
* 

## Vaata ka
* 1999. aasta Lõuna-Dakota Learjeti õnnetus
* 2012. aasta Nuevo Leóni Learjet 25 õnnetus
* Learjet 24
* Learjet 28

## Kirjandus
* Phantom Aero Technical – ATTC034, (1998), Johannesburg
* Taylor, Michael J.H. (1999) *Brassey's World Aircraft & Systems Directory 1999/2000*. London: Brassey's.
Atticus Finch

**Atticus Finch** on tegelane Ameerika Ühendriikide kirjaniku Harper Lee Pulitzeriga pärjatud 1960. aasta romaanist "Tappa laulurästast". Ta on romaani protagonist. Atticus oli ka 1950. aastate keskel kirjutatud, kuid alles 2015. aastal avaldatud romaanis "Mine, pane vahimees välja".

Ta on ametilt advokaat ning elab Alabama fiktsionaalses Maycombi maakonnas. Tema lapsed on Jeremy "Jem" Finch ja Jean Louise "Scout" Finch. Ta kaitseb kohtus Mayella Ewelli vägistamises süüdistatavat afroameerika meest Tom Robinsoni. Temast saab õigluse ja aususe sümbol, kuna ta kaitseb Robinsoni väsimatult. Lee sai tegelaskuju loomiseks inspiratsiooni oma isast Amasa Coleman Lee'st, kes oli samuti afroameeriklastest kliente kaitsnud Alabama advokaat.

Aastal 2003 valis Ameerika Filmiinstituut Atticus Finchi 20. sajandi parimaks filmikangelaseks (täpsemalt Gregory Pecki kehastuses 1962. aasta filmis).

Eesti teatrilaval on Atticust mänginud Hannes Kaljujärv.

## Viited

## Kirjandus
*Beck, J. M. (2016). *My Father and Atticus Finch: A Lawyer's Fight for Justice in 1930's Alabama.* Athens, Georgia : The University of Georgia Press.
*Johnson, Claudia. *To Kill a Mockingbird: Threatening Boundaries.* Twayne Publishers: 1994. 
*Johnson, Claudia. *Understanding To Kill a Mockingbird: A Student Casebook to Issues, Sources, and Historic Documents.* Greenwood Press: 1994. 
*Kakutani Michiko. "Review: Harper Lee's 'Go Set a Watchman' Gives Atticus Finch a Dark Side" nytimes.com: 2015.
*Lee, Harper. *To Kill a Mockingbird*. HarperCollins: 1960 (Perennial Classics edition: 2002). 
*Mancini, Candice, ed. (2008). *Racism in Harper Lee's *To Kill a Mockingbird*&nbsp;*, The Gale Group. 
*Petry, Alice. "Introduction" in *On Harper Lee: Essays and Reflections.* University of Tennessee Press: 1994. 
*Shields, Charles. *Mockingbird: A Portrait of Harper Lee.* Henry Holt and Co.: 2006. ISBN 0-8050-7919-X
Jordan Díaz

**Jordan Alejandro Díaz Fortún** (sündinud 23. veebruaril 2001 Havannas) on Kuuba päritolu Hispaania kolmikhüppaja. 

Ta esindas noorteklassides Kuubat ja võitis 2019. aasta Panameerika mängudel Limas hõbemedali.

2021. aasta juunis lahkus Díaz Castellónis viibinud Kuuba koondise juurest ja suundus elama ja treenima Guadalajarasse. Tema treeneriks sai endine kolmikhüppaja Iván Pedroso. 2022. aastal sai ta Hispaania kodakondsuse ja alates 2024. aasta juunist esindab ta Hispaaniat ka rahvusvahelistel võistlustel. 

2024. aasta Euroopa meistrivõistlustel Roomas võitis Díaz Hispaania rekordiga 18.18 kuldmedali. Sellega tõusis ta kõigi aegade edetabelis Jonathan Edwardsi ja Christian Taylori järel kolmandaks.  2024. aasta suveolümpiamängudel Pariisis tuli ta 17.86-ga olümpiavõitjaks. Ka Díaze järel hõbemedali võitnud Portugali kolmikhüppaja Pedro Pichardo ja pronksmedali võitnud Itaaliat esindav Andy Díaz on pärit Kuubalt ja esindavad Euroopa riike pärast kodakondsuse vahetamist. 

## Välislingid
*
Isle of Man TT

**Isle of Man TT** (ehk **Tourist Trophy**) on mootorrattavõistlus Suurbritannias Mani saarel. See peetakse suve alguses ning võistlus on toimunud alates 1907. aastast pea igal aastal. Võidusõidud peetakse kahe nädala jooksul, neid organiseerib Auto-Cycle Union. Võistluse õigused kuuluvad selle reklaamimisega tegelevale Mani saare valitsusele.

Võidusõidud peetakse võistluse ajaks suletud avalikel teedel. Esimesel nädalal toimuvad harjutus- ja kvalifikatsioonisõidud ning teisel nädalal võidusõidud. Suletud avalikest teedest moodustub Isle of Man TT Mountain Course, mis on 60,72 km pikk ning kulgeb 219 kurviga läbi linna- ja maapiirkondade. Tänapäeval on Isle of Man TT-s 5 võistlusklassi ning igas klassis nädala jooksul kaks sõitu. Isle of Man TT on ära jäänud vaid halva ilma või haiguspuhangute tõttu. Igal aastal tuleb Manile TT-d vaatama enam kui 40 000 turisti.

## Vaata ka
* Manx Grand Prix
* Southern 100
* North West 200
* Ulster Grand Prix

## Viited

## Allikad
* Barker, Stuart (2007). *100 One Hundred Years of the TT.* EMAP 
* Duckworth, Mick (2007). *TT 100 – The Authorised History of the Isle of Man Tourist Trophy Racing.* Lily Publications 
* Harris, Nick (1991). *Motocourse History of the Isle of Man Tourist Trophy Races 1907–1989* Hazelton Publishing 
* Mac McDiarmid (2004). *The Magic of The TT. A Century of Racing over The Mountain* Haynes Publishing. 
* Noyes, Denis (1999) *50&nbsp;Years of Moto Grand Prix.* Hazelton Publishing Ltd 
* Pidcock, Fred & Snelling, Bill (2007) *History of the Isle of Man Clubman's TT Races 1947–1956.* Amulree Publications 
* Savage, Mike (1997) *TT Heroes.* Amulree Publications 
* Snelling, Bill (1996). *The Tourist Trophy in Old Photographs Collected by Bill Snelling.* Sutton Publishing 
* Stroud, Jon (2007). *The Little Book of the TT.* Green Umbrella Publishing 
* Wright, David (2007). *100&nbsp;Years of the Isle of Man TT Races. A Century of Motorcycle Racing.* Crowood Press 
* Wright, David (2006). *TT Topics and Tales.* Amulree Publications 

## Välislingid
* Koduleht
Võisiku hooldekodu algne kalmistu

**Võisiku hooldekodu algne kalmistu** oli kavandatud kalmistu Kolga-Jaani  kihelkonnas Viljandimaal, tänapäevase haldusjaotuse järgi oleks see olnud Võisiku külas Põltsamaa vallas Jõgeva maakonnas.

Võisiku mõisa südamesse rajati 1925. aastal maakonna "nõdrameelsete ja kõrvalabi tarvitajate varjupaik" (paigal on hiljem olnud erinevaid nimetusi, viimasena Võisiku hooldekodu). Kuna tegu oli kehva tervisega hoolealustega, siis esimese kahe aastaga suri varjupaigas umbes 30 inimest. Nad maeti kohalike koguduste (Põltsamaa, aga ehk ka Kolga-Jaani) kalmistutele. Kogudused väljendasid võõraste surnute üle rahulolematust, mistõttu asus varjupaiga hoolekogu ja Viljandi maavalitsus otsima varjupaigale uut kalmistut. 

1928. aastal tekkis kava rajada uus kalmistu Võisiku mõisa kalmistu põhjaküljele riigimaale, mis oli veel väljajagamata, kuid mida juba kasutasid endised mõisatöölised põllumaana. Üks kava oli eraldada lausa kaks maatükki – üks 5000 m2, teine 3000 m2 suurune. Selle kava maaeralduste üksikasju pole teada.

Teine kava nägi ette Võisiku mõisa kalmistu põhjakülge ümbritsevana 0,32 tiinu suuruse (umbes 0,35 hektarit) kalmistuala rajamise. Kava kiitsid heaks nii riigi esindajad (Viljandi–Pärnu rahukogu, riigimaade ja metsaasutuste esindaja) kui ka Vana-Põltsamaa vallavolikogu esindaja. Kirjalikku vastuseisu kavale väljendas riigimaade Põltsamaa ringkonna valitseja Aleksander Oja (1899–1952), kes põhjendas, et "on ülekohtune võtta väärtusliku maad surnuaia alla" ja "maavalitsusel on varjupaiga juures suur koht olemas, kus surnuaed võiks maad saada". Milline oli Oja arvates suur ja sobiv koht varjupaiga juures, pole teada.

Üldisest heakskiidust ja vastuseisu vähesesusest hoolimata teadmata põhjustel eraldi kalmistut varjupaigale siiski ei rajatud ja matmist jätkati lahkunute koduomavalitsuste kalmistutele, aga ka Põltsamaa uuele kalmistule vm. Eraldi kalmistu hoolealustele rajati alles 1960. aastatel Põltsamaa linna läänepiiri lähedale (Võisiku hooldekodu kalmistu).

## Viited
Siseteabe alusel kauplemine

**Siseteabe alusel kauplemine** on kauplemine finantsinstrumendiga avalikustamata täpse teabe alusel, mis otseselt või kaudselt puudutab instrumenti või selle emitenti ja mis avalikustatuna võib tõenäoliselt oluliselt mõjutada instrumendi hinda.

Eestis on siseteabe alusel kauplemine keelatud ning selle eest karistatakse füüsilist isikut rahatrahviga kuni 5 000 000 eurot või kuni kolmekordses väärteo tulemusel teenitud kasule või ära hoitud kahjule vastavas summas.
Anno 117

**Anno 117: Pax Romana** on Vana-Rooma maaharimist, linnaehitamist, ressursimajandust ja kaubandust käsitlev strateegiline videomäng, mille sündmustik leiab aset virtuaalselt 2. sajandil Hadrianuse valitsusajal.

2025. aastal avaldatava Anno videomängude seerias kaheksanda arvutimängu arendaja ja väljastaja on Ubisoft.

## Vaata ka
**[[Pax Romana]]*

## Viited

## Välislingid
*Ametlik koduleht
*Anno Union
François Bayrou valitsus

**François Bayrou valitsus** (prantsuse keeles *Gouvernement François Bayrou*) oli Prantsusmaa 46. valitsus. See moodustati detsembris 2024, kui president Emmanuel Macron määras peaministriks François Bayrou. Eelmine peaminister Michel Barnier oli mõned päevad varem kaotanud umbusaldushääletuse.

Bayroust sai aasta jooksul Prantsusmaa neljas peaminister ehk valitsusjuhid olid vahetunud viienda vabariigi jaoks rekordkiirusel.

Valitsusse kuuluvad poliitikud Macroni koalitsioonist Ensemble ning erakonnast Vabariiklased. Kuigi tegu on vähemusvalitsusega, võideti jaanuaris 2025 umbusaldushääletus, kuna Rahvusrinde ja Sotsialistliku Partei saadikud jätsid hääletamata.

Bayrou valitsus kaotas Rahvuskogus usaldushääletuse 8. septembril 2025 häältega 194-364.

## Ministrid
Liam Lawson

**Liam Jared Lawson** (sündinud 11. veebruaril 2002) on Uus-Meremaa autosportlane. Ta sõidab sarjas Vormel 1 meeskonnas Racing Bulls.

Lawson sündis Hastingsis Uus-Meremaal ning kasvas üles Pukekohes. Ta hakkas 6-aastaselt tegelema kardisõiduga. Tema juhendaja on Uus-Meremaa Grand Prix' võitja Ken Smith. Aastal 2015 võitis ta Uus-Meremaa vormelimeistrivõistlused. Lawson sai hõbemedali 2017. aasta Austraalia F4 meistrivõistlustel, 2018. aasta ADAC Formula 4 Championshipil ja 2019. aasta Euroformula Open Championshipil. Ta võitis meeskonna M2 Competition eest 2019. aasta Toyota Racing Seriesi. Aastal 2020 edenes ta FIA Formula 3 Championshipi ning aastal 2021 FIA Formula 2 Championshipi, mille ta järgmisel hooajal Carlin Motorsportiga võitis. Ta sai 2021. aasta Deutsche Tourenwagen Mastersil Red Bull Racing AF Corse eest Alexander Alboniga hõbemedali. Ta osales 2023. aasta Super Formula Championshipil, kus sai Mugen Motorsportsi eest samuti hõbeda.

Ta on olnud aastast 2019 Red Bulli noortetiimi liige ning oli aastatel 2022–2024 Red Bull Racingu ja Scuderia AlphaTauri reservsõitja. Lawson tegi oma F1-debüüdi 2023. aasta Hollandi Grand Prix'l, kus osales Daniel Ricciardo asendusena. Esimesed F1 punktid sai ta 2023. aasta Singapuri Grand Prix'lt. Täiskohaga hakkas ta Ricciardo asemel sõitma alates 2024. aasta Ameerika Ühendriikide Grand Prix'st. Aastal 2025 toodi ta kaheks vooruks Red Bulli täiskohaga sõitjaks.

## Välislingid
* Koduleht
Team Vitality

**Team Vitality** on Prantsusmaa e-spordi klubi. Selle asutasid aastal 2013 Fabien "Neo" Devide, Nicolas Maurer, Corentin "Gotaga" Houssein, ja Kevin "BrokyBrawks" Georges.

Vitality mängib 2025. aasta seisuga 11 arvuti- ja konsoolimängu: "League of Legends", "Valorant", "Counter-Strike 2", "Rocket League", "EA Sports FC", "StarCraft II", "Tekken", "Rennsport", "Street Fighter 6", "Call of Duty: Warzone" ja "Teamfight Tactics". Lisaks mängitakse nime Bigetron by Vitality (pärast Indoneesia tiimi Bigetron Esports ostmist) nelja mobiilimängu: "Mobile Legends: Bang Bang", "Honor of Kings", "Free Fire" ja "PUBG Mobile". Varem on mängitud mänge, nagu "Call of Duty", "Call of Duty: Mobile", "Fortnite Battle Royale", "Tom Clancy's Rainbow Six Siege", "", "Z1 Battle Royale", "Clash Royale", "Street Fighter", "Hearthstone: Heroes of Warcraft", "Arena of Valor" ja "Gears of War".

Vitality koosneb Euroopa ja Lõuna-Korea profitiimidest ja sisuloojatest. Varem on tegutsetud ka Indias. Aastast 2019 treenitakse esimese klubina Stade de France'il.

## Viited

## Välislingid
* Koduleht
Separaabel ruum

**Separaabel ruum** on topoloogiline ruum, millel on loenduv tihe alamhulk; st eksisteerib selle ruumi elementide jada ( x_n )_{n=1}^{\infty}  nii, et selle ruumi igasse mittetühja lahtisesse alamhulka kuulub vähemalt üks selle jada element.

Nagu teisedki loenduvusaksioomid, on separaablus "suurusepiirang" mitte tingimata võimsuse mõttes (kuigi osutub, et Hausdorffi ruumi puhul see nii on), vaid peenemas topoloogilises mõttes. Iga pidev kujutus separaablil ruumil, mille kujutis on Hausdorffi ruumi alamhulk, on määratud oma väärtustega loenduval tihedal alamhulgal.

Teine loenduvusaksioom on üldiselt tugevam omadus kui separaablus, kuid metriseeruvate ruumide klassis on need omadused ekvivalentsed.

## Esimesed näited
Iga topoloogiline ruum, mis on ise lõplik või loenduv hulk, on separaabel, sest kogu ruum on iseenda loenduv tihe alamhulk. Mitteloenduva separaabli ruumi tähtis näide on arvtelg, millel ratsionaalarvud moodustavad loenduva tiheda alamhulga. Sarnaselt on kõikide pikkusega n ratsionaalarvude vektorite  \boldsymbol{r}=(r_1,\ldots,r_n) \in \mathbb{Q}^n hulk kõikide pikkusega n reaalarvude vektorite hulga \mathbb{R}^n loenduv tihe alamhulk; nii et iga  n korral on n-mõõtmeline eukleidiline ruum separaabel.

Mitteseparaabli ruumi lihtne näide on mitteloenduva võimsusega diskreetne ruum.

Allpool on veel näiteid. 

## Separaablus ja teine loenduvusaksioom
Mis tahes ruum, milles kehtib teine loenduvusaksioom, on separaabel: kui \{U_n\} on loenduv baas, siis mis tahes valik x_n \in U_n mittetühjast baasist U_n annab loenduva tiheda alamhulga. Metriseeruv ruum on separaabel siis ja ainult siis, kui selles kehtib teine loenduvusaksioom, ja see on nii siis ja ainult siis, kui see on Lindelöfi ruum.

Teise loenduvusaksioomiga ruumi suvaline alamruum on teise loenduvusaksioomiga. Separaabli ruumi alamruumid ei pruugi olla   separaablid (vaata allpool). 

Separaabli ruumi mis tahes pidev kujutis on separaabel. Teise loenduvusaksioomiga ruumil ei pruugi isegi faktorruum olla teise loenduvusaksioomiga.
Põrsaroosa

**Põrsaroosa** ehk **põrsasroosa** on üks roosadest värvitoonidest, kodusea põrsa ihu värvi kahvaturoosa värvus, vanaroosast heledam, beebiroosast jahedama tooniga.

Värvinimetust on eesti keeles kasutatud tekstiilide ja lõngade värvuse, aga ka jume kirjeldamiseks.

## Pildid

Sow with piglet 1.jpg|Emis põrsaga
Margrethe-skål lysrød.jpg|Ligikaudu põrsaroosat värvi kauss


## Variatsioonid
Pantone värvitoon *Little Piglet* on veidi hallika tooniga kahvaturoosa  .

Veebivärv *Piggy pink* on jahe kahvaturoosa    .

## Viited
Panksisinine

**Panksisinine** ehk **panksinine** ehk **ponksisinine** on Lääne-Eesti murretes kasutatud värvinimetus poevärviga värvimisel saadud sinise ja lilla värvitooni kohta. Etümoloogiliseks algupäraks on peetud saksa- või rootsikeelset nimetust aedkannikese ja selle iseloomuliku kannikeselilla värvuse kohta (saksa *Pensee*, rootsi *pensé*).

Hiiumaal oli ponks(i)sinine kindel rahvariideseeliku ehk küitkuue triibu värvus, mille kohta märgiti, et see saadi ostetud värvist.

## Viited
Tähehüppamine

**Tähehüppamine** (inglise keeles *star hopping*) on tähistaeva suunistus, mida amatöörastronoomias sageli kasutatakse vaatlusobjektide leidmiseks. Kasutades taevakaarti, leitakse mingi tähtede asetus (kujund), mis võib olla tähtkuju või asterism, kuid võib olla ka kolm tähte, kaks tähte mingi nurga all liikumise suunaga, või ainult üks hele täht. Selle kuju näitab kuidas liikuda otsitava objekti poole, tähtede vahemaade järgi võib hinnata ka kaugust. See võib olla mitmesammuline, liikudes ("hüpates") ühest asukohast teise.

Tähehüppamist võib teha nii amatöörteleskoobiga kui ka binokliga.

Tähtede asetuste kasutamist tähistaevas orienteerumiseks tunti juba antiikajal, tänapäevast meetodit kirjeldati esimest korda 1938. aastal. *Tähehüppamine* on paroodiline nimetus, see muutus populaarseks 1981. aastal, kui ilmus Lenore Freemani raamat "A Starhopper's Guide to Messier Objects" ("Tähehüppaja reisijuht Messieri objektidele"), mille kaanel oli kujutatud last hüppamas tähtede peal. Sellest ajast mõistetakse selle all igasugust objekti leidmist tähtede abil.

Näide täheparve M13 (Messier 13) leidmisest binokliga. Teada on suund, tähelt eta Herculis tähele zeta Herculis, ning et M13 kaugus tähest eta Herculis on kolmandik nende juhttähtede vahekaugusest. Binokli 10x50 vaatevälja (punane ring taevakaardil) ei mahu mõlemad tähed. Kuid taevakaardilt jäävad vaatevälja veel kaks tähte. Nähes nendest kolmest tähest moodustatud kolmnurka, on kindel et hele täht vaateväljas on eta Herculis, ning M13 on selle kolmnurga keskel. Binokliga on vaatlusobjektid nagu M13 sageli nähtavad kui "hajusad tähed", silm tajub et täheparve poolt moodustatud difraktsioonimuster on hajusam kui tavalisel tähel. Samamoodi võib seda täheparve leida ka teleskoobi sihtija pikksilmaga, ning kui M13 on vaatevälja keskel, siis näeb teleskoobis täheparve.

## Vaata ka

## Viited

## Välislingid

* M13 binokli vaateväljas
Irõna Zarutska mõrv

**Irõna Zarutska** tapmine toimus 22. augustil 2025 kiirtrammis Charlotte linnas Põhja-Carolinas Ameerika Ühendriikides.

Kiievis Ukrainas sündinud Irõna Zarutska oli 23-aastane ukrainlane, kes oli Ukrainast 2022. aastal Vene-Ukraina sõja tõttu koos ema, õe ja noorema vennaga põgenenud.

## Mõrv
34-aastane mustanahaline mõrvar Decarlos Brown jun, kes enne Zarutska mõrva on varastanud raha ja on süüdimõistetud mitmes röövis, on varem mitu korda arreteeritud ja mõistetud süüdi ohtliku relvaga toimepandud röövis.

Pärast mõrva avati GoFundMe leht, kus mõrvar Decarlos Brown Jr kogus 24-tunniga üle 50&nbsp;000 USA dollari, mis on tänaseks eemaldatud.

President Donald Trump on öelnud, et see mõrv on tõestus, miks Ameerika vajab rohkem politseid.

## Viited
Cathelijn Peeters

**Cathelijn Peeters** (sündinud 6. novembril 1996 Dongenis) on Hollandi kergejõustiklane.

Ta võistles 2020. aastani ka seitsmevõistluses ja 2021. aastani vasaraheites, kuid keskendus seejärel vaid tõkkejooksule ja sprindile.

Ta tegi tiitlivõistluste debüüdi 2022. aasta maailmameistrivõistlustel Eugene'is, kuid kaotas 4×400 meetri teatejooksu eeljooksus pulga, mistõttu Hollandi naiskond diskvalifitseeriti.

2023. aasta Euroopa sisemeistrivõistlustel Istanbulis võitis Peeters Hollandi naiskonnaga 4×400 meetri teatejooksus kuldmedali ja püstitas võistluste rekordi 3.25,66. Sama aasta maailmameistrivõistlustel Budapestis tuli ta Holland naiskonnaga maailmameistriks rahvusrekordiga 3.20,72. 400 meetri tõkkejooksus jõudis ta poolfinaali ja sai 14. koha.

2024. aasta Euroopa meistrivõistlustel Roomas võitis Peeters 400 meetri tõkkejooksus Femke Boli ja Louise Maravali järel pronksmedali ajaga 54,37. 4×400 meetri teatejooksus tuli ta Hollandi naiskonna koosseisus Euroopa meistriks. 2024. aasta suveolümpiamängudel Pariisis osales ta kolmel alal. 4×400 meetri segateatejooksus jooksis ta vaid eeljooksus, kuid tuli Hollandi võistkonna koosseisus olümpiavõitjaks. 400 meetri tõkkejooksus sai ta ajaga 55,20 19. koha. 4×400 meetri teatejooksus võitis ta Hollandi naiskonnaga USA järel hõbemedali.

2025. aasta Euroopa sisemeistrivõistlustel Apeldoornis võitis Peeters Hollandi võistkonna koosseisus 4×400 meetri teatejooksus kuldmedali. 400 meetri jooksus sai ta 12. koha.

## Välislingid
*
Ural-4320

**Ural-4320** on Nõukogude Liidu üldotstarbeline maastikuvõimekusega veoauto. See on kolme teljega ning kuueveoline. Seda toodab peamiselt Venemaa relvajõudude tarbeks Urali Autotehas Miassis Tšeljabinski oblastis. Veok on mõeldud kauba, inimeste ja haagiste veoks kõiksugusel pinnasel. Muuhulgas kasutatakse seda näiteks mitmikraketiheitja BM-21 Grad laskeplatvormina.

## Kasutajad
* 
* 
* 
* 
* 
* 
* 
* 
* 
* 

## Vaata ka
* Ural-5323
* Family of Medium Tactical Vehicles
* Medium Tactical Vehicle Replacement
* M809
* M39 (veok)
* KrAZ-255
2025. aasta Nepali meeleavaldused

**2025. aasta Nepali meeleavaldused** (ka **z-põlvkonna meeleavaldused**) olid 2025. aasta septembris toimunud meeleavaldused Nepalis. Nendes osalesid peamiselt z-põlvkonna noorukid ja tudengid. Meeleavaldustele andis tuld valitsuse otsus keelata mitmed populaarsed sotsiaalmeediaplatvormid, kuid selle juurpõhjus oli rahva rahulolematus korruptsiooni ning valitsusametnike suurte sissetulekutega. Poliitikuid süüdistati riigi raha valesti kasutamises. Protestid suunati kiiresti üleüldise valitsusega rahulolematuse väljendamiseks. Meeleavaldused muutusid vägivaldseks, ametnike vastu kasutati jõudu ning meeleavaldajad vandaalitsesid üle riigi valitsusasutuste ning -ametnike majade kallal.

9. septembril astusid mitmed Nepali poliitikud, sealhulgas peaminister K. P. Sharma Oli tagasi ning põgenesid riigist.

## Vaata ka
* Korruptsioon Nepalis
* 2025. aasta Indoneesia meeleavaldused
* Juulirevolutsioon (Bangladesh)
* Keenia eelarveseaduse meeleavaldused
* Nomenklatuur (eliit)

## Viited
Sébastien Lecornu

**Sébastien Lecornu** ([sebastjɛ̃ ləkɔʁny]; sündinud 11. juunil 1986 Eaubonneis) on Prantsusmaa poliitik, alates 9. septembrist 2025 Prantsusmaa peaminister. 

6. oktoobril 2025 astus ta ametist tagasi, kuid juba 10. oktoobril nimetas vabariigi president Emmanuel Macron Lecornu taas peaministriks. 

Varem on ta olnud relvajõudude minister (2022–2025), ülemereterritooriumide minister (2020–2022), regionaalminister (2018–2020) ja Vernoni linnapea (2014–2015). 

Alates 2017. aastast on ta Renessansipartei liige.

## Viited
Medal "Odessa kaitsmise eest"

**Medal „Odessa kaitse eest“** (vene keeles *Медаль «За оборону Одессы»*) oli Teise maailmasõja ajal loodud NSV Liidu sõjamedal.

Medal asutati 22. detsembril 1942 Presidiumi dekreediga, et tunnustada sõdurite ja tsiviilisikute panust Odessas toimunud kaitseoperatsioonis.

Medaliga autasustati kõiki, kes osalesid Odessa kaitsemisel 10. augustist kuni 16. oktoobrini 1941. Medaliga autasustati Punaarmee sõjaväelasi, madruseid, NKVD vägesid ja tsiviilisikuid. 

## Kujundus

* **Materjal ja mõõtmed**: Metallist medal on 32 mm läbimõõduga. Kuni 27. märtsini 1943 valmistati medal roostevabast metallist, kuid hiljem valmistati medal messingist
* **Esikülg**: Kujutatakse punaarmeelast ja madrust, nende selja taga merekallas ja majakas. Figuuride kohal on kiri "CCCP". Medali ümbermõõdu ulatuses, selle ülemises osas, on kiri "ЗА ОБОРОНУ ОДЕССЫ" (Odessa kaitse eest). Pealdise alguses ja lõpus on väikesed viisnurgad. Medali allosas on loorberipärg, mis on okste alguses põimitud viieharulise tähega lindiga.
* **Tagakülg**: Kiri *„ЗА НАШУ СОВЕТСКУЮ РОДИНУ“* ("Meie nõukogude kodumaa eest") ja üleval kujutatud sirp ja vasar
* Algselt oli medali lint sinine kahe sinise 5 mm laiuse ja 5 mm vahedega triibuga. 19. juuni 1943 määrusega kehtestati uus lint – oliivroheline, keskel 2 mm laiuse pikisuunalise sinise triibuga.
EURion

**EURion** on sümbolite muster, mida kasutatakse turvaelemendina üle maailma dokumentidel, nagu rahatähed, tšekid ja omandiõigust tõendavad dokumendid. See on kasutusel ilmselt aastast 1996. EURion aitab tarkvaral kinnitada dokumendi ehtsust.
UAZ-469

**UAZ-469** (hiljem **UAZ-3151**) on Nõukogude Liidu sõjaväemaastur. Seda toodab alates 1971. aastast UAZ. Mudel oli kasutusel Varssavi pakti maades ning teistes idabloki riikides. Standardmudelis on seitse kohta.

## Kasutajad
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Endised kasutajad
* 
* 
* 
* 
* 
* 
* 
* 
* 
* 

## Vaata ka
* BAW BJ212
* Willys MB
* Lada Niva
* Lada Niva Travel
* UAZ Patriot

## Kirjandus
*
* 
*
New Yorgi linnaosad

**New Yorgi linnaosad** (inglise keeles *boroughs*) on New Yorgi viis linnaosa: Bronx, Brooklyn, Manhattan, Queens ja Staten Island. Iga linnaosa on ühtlasi maakond: Bronx on Bronxi maakond, Brooklyn on Kingsi maakond, Manhattan on New Yorgi maakond, Queens on Queensi maakond ja Staten Island on Richmondi maakond.

Kõik viis linnaosa tekitati New Yorgi kui haldusüksuse loomisega 1898. aastal. Uue põhikirjaga moodustati New Yorgi linnavalitsus, mille alla koondati New Yorgi maakond (toona koos Bronxiga), Kingsi maakond, Richmondi maakond ja osa Queensi maakonnast. Kõik endised haldusüksused uue New Yorgi linna territooriumil kaotati.

Algselt asus New York Manhattanil ja seda ümbritsevatel väikesaartel, kuid hakkas kasvama põhja poole. Varsti liideti linnaga Westchesteri maakonna maismaa-alasid: Lääne-Bronx 1874. aastal ja Ida-Bronx 1895. aastal. Need alad muudeti 1898. aastal New Yorgi maakonna Bronxi linnaosaks. 1914. aastal eraldati Bronxi maakond New Yorgi maakonnast ning sestpeale on iga linnaosa eraldi maakond.

Kui Queensi maakonna lääneosa liideti 1898. aastal New Yorgiga, sai sellest Queensi linnaosa. 1899. aastal muudeti ülejäänud Queensi maakond Long Islandi Nassau maakonnaks.

## Vaata ka
* New York City lipud
* New Yorgi maakondade loend
Leonid Latsepov

**Leonid Latsepov** (sündinud 22. märtsil 1998) on Eesti kergejõustiklane, kes on spetsialiseerunud pikamaajooksule.

Leonid Latsepov sai oma esimese rahvusvahelise kogemuse 2017. aasta Euroopa murdmaajooksu meistrivõistlustel Šamorínis, kus ta lõpetas 6,2 km jooksus U20 arvestuses 83. kohal ajaga 20.23. Järgmisel aastal lõpetas ta 2018. aasta Euroopa murdmaasuusatamise meistrivõistlustel Tilburgis 8,3 km jooksus U23 arvestuses 86. kohal ajaga 26.31. 2019. aastal langes ta Napoli suveuniversiaadil 5000 meetri jooksu eelvoorus välja ajaga 14.50,02. 2021. aasta Euroopa murdmaajooksu meistrivõistlustel Dublinis saavutas ta 10 km individuaaljooksus 64. koha ajaga 33.20 minutit ning järgmisel aastal Torinos Euroopa murdmaajooksu meistrivõistlustel 47. koha ajaga 31.24 minutit. 2023. aasta murdmaajooksu maailmameistrivõistlustel Bathurstis saavutas ta 70. koha ajaga 33.36 ning juunis Chorzówis toimunud Euroopa võistkondlike meistrivõistluste II liigas 5000 meetri jooksus kaheksanda koha ajaga 14.08,73. Seejärel saavutas ta Chengdu Shis ülikoolide maailmamängudel poolmaratonis seitsmenda koha ajaga 1:06.05 ja oktoobris Riias toimunud maanteejooksu maailmameistrivõistlustel 61. koha ajaga 1:04.16. Järgmisel aastal saavutas ta Roomas toimunud Euroopa meistrivõistlustel poolmaratonis 51. koha ajaga 1:07:09. Detsembris saavutas ta Antalyas toimunud murdmaajooksu Euroopa meistrivõistlustel individuaalvõistluses 7,8 km jooksus 65. koha ajaga 24.08. 2025. aastal Leuvenis toimunud esimestel maanteejooksu Euroopa meistrivõistlustel saavutas ta maratonidistantsil 18. koha ajaga 2:16.47.    

Latsepov tuli Eesti meistriks maratonijooksus aastatel 2022 ja 2023, samuti 10 000 meetri jooksus 2022. ja 2003. aastal, 5000 meetri jooksus 2023 ja 2052. aastal ja 10 km maanteejooksus 2023. aastal ning poolmaratonil 2024. ja 2025. aastal. Samuti tuli ta 2022. aastal sisemeistriks 3000 meetri jooksus. Ta on kuulunud ka spordiseltsi Sparta SS 4x1500 m võistkonda, kes tuli aastatel 2022 ja 2025 Eesti meistriks. 

## Isiklikud rekordid

* 3000 m: **8.22,04**, 20. juuni 2021  Cluj-Napoca
** 3000 m (Hallis): **8.22,74**, 27. veebruar 2022 Tallinn
* 5000 m: **14.04,41**, 30. juuli 2023 Tallinn
* 10 000 m: **29.42,22**, 21. august 2021 Pärnu
* Poolmarathon: **1:04.01**, 3. aprill 2022 Berliin
* Maraton: **2:13.38**, 21. aprill 2024 Viin

## Välislingid

* 
* [Leonid Latsepov [World Athletics ] veebilehel]
SAMIL 20

**SAMIL 20** on Lõuna-Aafrika Vabariigi sõjaväeveok. Seda toodeti 1980. aastate keskel ning see oli Lõuna-Aafrika Vabariigi sõjaväe põhiline kergveok. SAMIL 20 põhineb Saksa Unimogi šassiil. See on 2025. aasta seisuga endiselt kasutusel.

## Kasutajad
*
Gordie Howe' kübaratrikk

**Gordie Howe'i kübartrikk** on variatsioon jäähoki kübaratrikist. Selle saavutab mängija, kes ühe mängu jooksul viskab värava, annab väravasöödu ning osaleb kakluses. See on nimetatud Kanada jäähokimängija Gordie Howe'i järgi.

Termini võttis kasutusele 1950. aastatel üks New Yorgi spordireporter. Howe tegi omanimelise kübaratriki viis aastakümmet väldanud karjääri jooksul vaid kaks korda.

## Viited
SAMIL 100

**SAMIL 100** on Lõuna-Aafrika Vabariigi sõjaväeveok. See on raskeveok, kasti mahub kuni 50 reisijat.

## Kasutajad
* 

## Kirjandus
*
Suur Etioopia Renessansi pais

**Suur Etioopia Renessansi pais** (inglise *Grand Ethiopian Renaissance Dam* ehk GERD) on Sinise Niiluse jõele püstitatud gravitatsioonipais Etioopias, Aafrika suurim hüdroelektrijaam.

Pais asub Benshangul-Gumuzi osariigis ja jääb Etioopia-Sudaani piirist umbes 14 km kaugusele.

Esimene turbiin käivitati 2022. aastal ja täisvõimsus (5150 MW) saavutati 2025. aasta septembris.

Riigis rajatakse Omo jõele ka Gilgel Gibe III paisu, mille kavandatav võimsus on 1870 MW, ja Koysha paisu.

## Viited

## Välislingid